Nazistene la i utgangspunktet opp til å føre sak mot Wollwebers folk i rettsapparatet, som en større propaganda-rettssak. Krigens gang gjorde det imidlertid vanskelig å gjennomføre dette. De fikk heller ikke tak i lederen Ernst Wollweber. Han satt arrestert i Sverige, og etter tautrekking Berlin-Moskva-Stockholm avviste svenske myndigheter til slutt å utlevere ham til Tyskland. Isteden ble han sendt til Moskva.